JohanHeinsen/ENO huggingface dataset:
Kiøbenhavns Postrytter, 1794-09-29
Nederelven, den 26 September. Efter de nyeste Breve fra London venter man, at Oppositionen, saasnart Parlementet igien bliver aabnet, vil tale i den høye Tone, siden dette Aars Feldttog i Nederlandene har taget en saa slet Vending. Antiministerialbladene raabe den ene Dag værre end den anden imod Krigen, som ved Parlementets Pluralitet dog formeligen blev erklæret for nødvendig og retfærdig, og Morgenposten har leveret et Brev fra en Borger til Hr. William Pitt, hvori det iblant andet hedder: "Krigen har nu varet i 18 Maaneder, kostet meere end to Gange 18 Millioner, og man er endda ligesaa klog paa dens Hensigt, som dengang den begyndtes, ja der er endnu ikke udrettet det ringeste, for at bringe den franske Nation paa andre Tanker, tvertimod synes man næsten ikke længer i Stand til at giøre den synderlig Modstand længer. Man har i Verdens Militairhistorie aldrig seet Exempel paa slig en Række af Seyere paa den eene, og af Nederlag og Retirader paa den anden Side. Hver i Feldten dræbt Mand ligger der uden Nytte, og hver anvendt Guinee er ligeledes ligesom kastet bort. Ethvert retskaffent Menneske maa gyse ved at see saamegen unyttig Blodsudgydelse, og skrækkes over Følgerne af de uhyre Bekostninger, som denne Krigs Fortsættelse maa fordre. Det burde uden Tviol meget nøye overveyes, hvorvidt dette eller hiint Land i Europa var i Stand til at udrede den aarlig forhøyede Udførsel af rede Penge for Subsidier og andet mere. Man burde betænke, at Handelen og alle Slags Hielpekilder fornemmeligen hænge af den Tillid, man kan have til den engelske Bankes kloge og forsigtige Forvaltning. Tillid til Ministrene er ikke saa nødvendig, men derimod til den funderte Statsgield, til Statspapirernes Omløb, og til Banken, der er begges Støtte. Denne Tillid har, Gud være lovet, aldrig været større, end i denne Tidspunct; men der kunde gives en Punct, som Banken ikke med Klogskab kunde overskride. En Grændselinie var derfor ikke overflødig, og Ligevægten imellem rede Penge og Papiir maatte nøye paasees. Bankens Credit har vel midt under Europas Uroeligheder over et heelt Aarhundrede staaet fast, men klingende Mynt har saa at sige været Faderen og Grundlaget til denne Fasthed; hvorfor ogsaa alting vil staae i Fare, dersom man ikke holder over benævnte Ligevægt. Thi Tilliden til Banken vedligeholdes blot ved en fuldkommen Overbeviisning om, at der i dens Kieldere ligger mere Courant, end der nogensinde kan fordres. Men en Udførsel af 8 eller flere Millioner i Guld og Sølv er for et Land, der har omtrent 300 Millioners Gield og næsten 20 Millioners aarlige Afgivter, ingen ubetydelig Omstændighed. Sligt vilde intet Land i Verden kunne udholde; og udenlandske Projecter burde ikke drives videre, end det paagieldende Lands virkelige Formue kunde taale &c.
Kiøbenhavns Postrytter, 1794-09-29
Den til Scotland tilbagekomne Jslandsfarer Hove skal have berettet, at Franskmændene have borttaget 25 hollandske og 3 engelske Jslandsfarere.
Kiøbenhavns Postrytter, 1794-09-29
Kiøbenhavn, den 29 September. Under Dato den 5te September er udgaaet en Forordning, angaaende Straf for Qvaksalvere, hvilke, under Navn af kloge Mænd eller Qvinder, paatage sig at helbrede Sygdomme iblant Almuen, uagtet de ere aldeles ukyndige i Lægekunsten, og de, ved uretteligen anvendte Medicamenter, ødelægge de ulykkelige Menneskers Sundhed og Førlighed, der ere saa eenfoldige at søge Hielp hos dem, og underkaste sig deres Kuur, med videre ForholdsRegler, til at afværge, standse, og læge smitsomme og andre Sygdomme.
Kiøbenhavns Postrytter, 1794-09-29
Udi afvigte Uge fra den 20 September til den 27 dito ere i denne Kongelige Residence=Stad copulerede 12 Par. Fødte Drenge 35, Piger 24, tilsammen fødte 59. Døde Mænd 19, Qvinder 10, Drenge 27, Piger 13, af følgende Sygdomme: Alderdom 2. Brystsyge 1. Falden til døde 2. Feber 1. Forraadnelses=Feber 3. Galdefeber 1. Gicht 1. Halssyge 1. Hidsig Feber 1. Jnflammation 3. Kighoste 1. Koldfyr 1. Kopper 20. Mæslinger 1. Slag 13. Svindsoet 1. Tærende Syge 4 Uangivne Svagheder 10. Vattersoet 2. Tilsammen døde 69. Ere saa 10 flere døde end fødte.
Kiøbenhavns Postrytter, 1794-09-29
Meteorologiske Observationer. Barom. Therm.
Kiøbenhavns Postrytter, 1794-09-29
Vinden. 22 Sept. 27. 11. O. 14 Varme. N. V. 28. O. O. 14 1/2 S. V. S. V. S. V. S. V. S. V. 27. II. 6. 8 1/2 Den Kongelige Hof= og Stats-Calender for Aaret 1794 kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 5 Mk.
Kiøbenhavns Postrytter, 1794-09-29
Confirmations=Bønnen, som efter Kongelig Befaling skal bruges ved Confirmations=Acten, er tilkiøbs at bekomme i det Kongelige Bogtrykkerie.
Kiøbenhavns Postrytter, 1794-09-29
AVERTISSEMENTS. Kielderen under Gaarden No. 199 i Frederichsberggaden, beqvem til Handel eller anden Brug, er enten strax eller til førstkommende Michaeli til Leye, hvorom handles med Viinhandler Glasing paa Hiørnet af Vandkonsten.
Kiøbenhavns Postrytter, 1794-10-03
Kiøbenhavns J Aar. No. lal. uun, umulig. udlaan, Post-Tidender, hos liggeistlien. Fredagen, den 3 October. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1794-10-03
Fra Jtalien, den 13 September. Man taler om et Forræderie, ved hvilket den i Havbugten Juan bloquerte franske Escadre skulde spilles i Spaniernes Hænder. Mistænkelige Signaler, som den spanske Flaade gav ved sin Ankomst, giorde den franske Admiral opmærksom. Han sendte strax Bud til Øen St. Margaretha, hvis Batterier skulde beskytte ham, og det hedder, at man allerede fandt Kanonerne sammesteds fornaglede, hvorfor ogsaa Commandanten paa Øen strax var blevet arresteret, og Besætningen afløst. St. Mesme, som i den bortflygtede Banquerer Hal lers Sted har faaet Leverancen til den Jtalienske Armee, har i Genua hos adskillige anseelige Huuse bestilt 40000 Emines Kornvarer maanedlig. Han betaler det Halve af Summen forud, og den anden Halvdeel ved Modtagelsen; ligesom han ogsaa lover at betale de gamle Restancer, og skal have 20 Millioner Livres liggende i Marseille, J Kirkestaten giøres nu atter Forsvarsanstalter. Man skal i det Toscanske have opdaget en Complot, efter hvis Udsigende Franskmændene have foresat sig at rykke frem i Jtalien, saasnart Expeditionerne mod Holland er fuldendt.
Kiøbenhavns Postrytter, 1794-10-03
Mastricht, den 19 September. J de sidste to Dage er her foregaaet en stor Forandring. Den 17de, tidlig om Morgenen, angreb 30000 Franskmænd med et talrigt Artillerie de keiserlige Forposter lige fra Viset til et Stykke forbi Mastricht. Disse trak sig tilbage. Jmidlertid greeb General Krays hele keiserlige Corps til Vaaben, og blev fra Maasistrømmens høyre Strandbredde forstærket med nogle Regimenter fra det Alvinziske Corps. General Krays hele Leyr brød op, hans Bagage blev bragt tilbage over Maassen, og blot Husarteltene bleve staaende. General Kray rykkede nu frem med sit Corps, og Kanonaden begyndte i Dagningen; men Franskmændene vilde ikke lade sig lokke ud paa Slætten. Det keiserlige Infanterie kunde altsaa ikke komme til at agere; blot Cavalleriet, Jægerne og Artilleriet kom i Arbeyde, og man beskiød hinanden hele Dagen saavel med Kanoner som Musketter. Franskmændene kunde ikke faae deres Plan udført, at bryde igjennem de Keiserliges Linie. Om Aftenen fik Actionen først Ende. De Keyserlige havde 200 Døde og Saarede, og Franskmændene mistede 500 Mand og 50 Fanger. Natten derpaa trak Fienden sig tilbage til sin forrige Posttion, to Mile herfra. J Gaar var alting roeligt; og i Aftes ankom en Forstærkning fra den keyserlige Hovedarmee.
Kiøbenhavns Postrytter, 1794-10-03
J Morges fik vi den ubehagelige Tidende, at Franskmændene i Gaar vare ved Lüttich passeret over Maassen, og havde drevet de Keiserlige tilbage. Allerede i forrige Nat kom den Ordre, at General Krays Corps skulde kaste sig herind i Fæstningen, medens Resten af Tropperne trak sig til Julich. Bagerierne bleve allerede nedbrudte.
Kiøbenhavns Postrytter, 1794-10-03
Her er man i Færd med at nedrive alle Huse udenfor Portene, at fylde Miinerne &c. &c.
Kiøbenhavns Postrytter, 1794-10-03
Aachen, den 20 September. J Forgaars have Franskmændene fra Ourte og henimod Spaa og Verviers angrebet de Keyserliges venstre Fløy, hvorved det ikke langt fra Theur kom til en meget hidsig Træfning. Fiendens Overmagt, som fra flere Sider paa eengang giorde Angrebet, nødte de Keiserlige til at gaae tilbage til Herve. Hvormeget Mandskab, samt Artillerie og Bagage, der er mistet, kan ey endnu nøyagtigen bestemmes; men Franskmændene have siden besat Stablo, Malmedy og Spaa, og ere derefter rykket imod Verviers og Herve, samt imod det Lüttichske Karthaus, som nu ikke vil kunne holde sig længer. J Gaar har det Keyserlige Corps d'Armee faaet en anseelig Forstærkning fra Centrum, og derpaa taget en nye Stilling imellem Herve og Battice. J Dag hører man fra Henry Chapelle igien en stærk Kanonade, og megen Munition transporteres derhen.
Kiøbenhavns Postrytter, 1794-10-03
Siden den 18de om Eftermiddagen er den Keyserlige Armees Bagage uophørligen passeret herigiennem fra det Limburgske. De Keyserliges Forliis, hvilke under Greve la Tour forsvarede sig saa tappert imod den franske Overmagt, er stort. Tre Compagnier af Erkehertug Carls Legion ere deels nedsablede, deels gjorte til Fanger, og Regimentet Beaulien er saa godt som ikke længer til. Kort den venstre keiserlige Fløy har liidt et stort Nederlag, da 7000 Keyserlige naturligviis ey kunde giøre 30000 Fiender Modstand.
Kiøbenhavns Postrytter, 1794-10-03
Wien, den 20 September. Det bekræftes, at man ey endnu er kommet til Endelighed med Lord Spencer. Forliiset af Valenciennes og Conde har lagt nye Vanskeligheder i Veyen for Foreeningen, hvis Grundlag egentligen var, at Østerrige igien skulde faae Nederlandene tilbage. Overalt giør Sagernes ustadige Gang det umueligt, at forudsee Udfaldet paa de begyndte Underhandlinger; thi disse giennemkrydses alt for meget af Magternes forskiellige og som oftest heel modsatte Jnteresse. Rente Udtællingen af de nederlandske Capitaler skal standse, saalænge Nederlandene ere i Franskmændenes Vold, thi ellers vilde disse Penge falde Fienden i Hænder.
Kiøbenhavns Postrytter, 1794-10-03
Vore i Pohlen indrykkede Tropper skal deels have gjort Halt ved Briese, deels trukket sig tilbage, og overhovedet forholde sig meget roeligen.
Kiøbenhavns Postrytter, 1794-10-03
Man venter nu hver Dag Executionen over adskillige af de dømte Majestætsforbrydere. Nogle af dem have gjort falske Passer, hvorved store Korntransporter ere for fransk Regning førte ud af Landet. Arrestanternes Antal har i lang Tid aldrig været saa stort som nu, og der indbringes næsten dagligen nye Candidater.
Kiøbenhavns Postrytter, 1794-10-03
Feldtmarechalen, Prindsen af Coburg, ventes hvert Øyeblik herhid, for, som det hedder, at bivaane en Krigs Conference.
Kiøbenhavns Postrytter, 1794-10-03
Cøln, den 22 September. Den keiserlige Armees venstre Fløy, under Greve laTour, er den 18de slaaet af Franskmændene ved Lüttich og Durte. Bataillen var meget haardnakket. To Gange havde de Keiserlige drevet Fienden tilbage, deres Centrum holdt Augrebet tappert ud, og de Latourske Dragoner havde endog erobret 4 Kanoner; men den venstre Fløy under la Tour og Alvinzy kunde ikke staae sig imod Franskmændene, hvis Antal stedse blev større og større, den leed altsaa et totalt Nederlag. Regimentet Beaulien, forhen Vierset, er gandske ødelagt; dets Oberst er død i Herve af sine Blessurer, og adskillige andre Officerer ere enten dræbte eller fangne. Midt under Træfningen opsendte Franskmændene en Luftmaskine med to øvede Officerer, hvilke observerede de Keiserliges Stilling, og gav Tid efter anden deres Rapport. De Keyserlige maatte forlade deres saa fordeelagtige Position ved det Lüttichske Karthaus, som den franske General havde Ordre at bemægtige sig, saafremt han vilde beholde sit Hoved.
Kiøbenhavns Postrytter, 1794-10-03
Fra Aachen er saavel det Keyserlige Staats og Krigs Cancellie som det forrige Brüsselske Gouvernements=Personale allerede den 19de forflyttet til Dusseldorf. - Maaskee er Aachen i dette Øyeblik ogsaa i Franskmændenes Hænder.
Kiøbenhavns Postrytter, 1794-10-03
Fra Rhinstrømmen, den 23 September. Den franske Nord=Armee, som under Pichegrus Command agerer imod Holland, anslaaes til henved 80000 Mand, hvoriblant 15000 Mand godt Rytterie. Sam dre= og Maass-Armeen, som under Jourdans Commando agerer i det Lüttichske, skal derimod kun være 60000 Mand stærk. Men denne skal være Kiernen af det franske Cavallerie, have mange gode Grenaderer og Jægere til Fods, og føre med sig et Antal 16pundige Kanoner af en nye Opfindelse, der ligge paa 8 Fod høie Hjul, og kunne bruges allevegne, endog paa de sletteste Veye, hvor 2 Heste eller 10 Mennesker meget hurtigen kunne bringe dem afsted. Begge bemeldte Armeer faae desuden hvert Øyeblik Forstærkninger.
Kiøbenhavns Postrytter, 1794-10-03
Amsterdam, den 23 September. Efterretningen om de Keiserliges Nederlag ved Lüttich forstørrer her Bekymringen over Tingenes critiske Forfatning. Gæringen bliver ogsaa derved større, og lader os vente en sørgelig Fremtid.
Kiøbenhavns Postrytter, 1794-10-03
Fra adskillige Egne høres Tidender om Krigens beklagelige Følger. J Bergen op om raser Blodgang og slemme Galdefebere, der dagligen bortrive mange Mennesker, især af Garnisonen og blant Engelskmændene, hvilke sidste hidtil have havt deres Hospital i to Kirker; men nu, for at forebygge Smitten, have maattet flytte det udenfor Staden. Ogsaa i det Cølnske døer der en stor Deel Mennesker af Blodgang; og efter de nyeste Beretninger fra London, skal der paa Øen Corsica ogsaa rase en ødelæggende Feber.
Kiøbenhavns Postrytter, 1794-10-03
Fra Spanien ere Beretningerne over London meget tilfredsstillende. Saaledes meldes fra Provindsen Guipuscoa under 28de August, at Franskmændene ey vare avanceret videre frem. J Pampelona og Bilbao var det ogsaa endnu roeligt, og Franskmændene havde ikke engang faaet Bugt med Toloza.
Kiøbenhavns Postrytter, 1794-10-03
Haag, den 23 September. Just, som man ventede den omstændelige Beretning om Affairerne den 14de og 15de ved Boxel, der have kostet Hertugen af York 1200 Mand, indløb den ubehagelige Tidende, at Franskmændene den 18de havde ved Lüttich slaaet det Keiserlige Corps under Greve la Tour, og at det andet Keiserlige Corps under Greve Clairfait havde maattet trække sig tilbage til Ruhr. Ved samme Leilighed var Retiraden ogsaa blevet nødvendig for General Kray, som hidtil dækkede Mastricht, og man frygter, at maaskee Mastricht endnu i Dag bliver bestormet, uagtet General Kray paa Retiraden kastede et anseeligt Corps ind i sidstmeldte Stad.
Kiøbenhavns Postrytter, 1794-10-03
Paa denne Maade blive Udsigterne paa vore Grændser stedse morkere, da Armeerne, som syntes bestemte til at dække Hoved=Fæstningerne, forlade disse. Jmod Breda og Herzogenbusch venter man ikke for det første nogen Beleiring; mer i Bergen op om har man i nogle Dage af alle Kræfter arbeydet paa Forsvarsanstalterne. Gouverneuren sammesteds har overdraget Commanden over Fæstningen til General van der Duyn; og megen Cavallerie Bagage, som hidtil stod paa Glaciet, er allerede den 17de transporteret til Gertruydenberg, paa hvilken Dag man ogsaa har bragt de franske Fanger, som un have siddet der over i 12 Maaneder, til Ramsdonk.
Kiøbenhavns Postrytter, 1794-10-03
Arveprindsen af Oranien har i Gorcum gjort Anstalter til i fornødent Tilfælde at kunne forsvare Waalen og Stæderne Utrecht og Woerden. Til den Ende er der op adWaalen bragt som Kanoneerbaade, som ere uddetacherte fra Flotillen i det Seelanske Farvand. Paa denne Side ere Engelskmændene behielpelige i at beskytte Geldern, ved at sende nogle Regimenter til Theil og Bommel, og lade 2 Regimenter Cavallerie blive staaende i Cleve. Et Corps Engelske Tropper, som hidtil har campe ret ved Opst=Kapel, er den 14de indskibet til Middelburg, for, som man troer, at gaae til Engeland, og videre til Vestindien.
Kiøbenhavns Postrytter, 1794-10-03
J Breda har Gouverneuren den 19de paa nye og indstændigen foreholdet alle Stadens Borgere og Jndvaanere, at de i det ringeste forsyne sig med to Maaneders Levnetsmidler, især Kornvarer, Kartofler, Flesk, Smør, grønne Urter o. s. v., for i Tilfælde af en langvarig Jndspærrelse ikke at staae Fare for at liide Mangel.
Kiøbenhavns Postrytter, 1794-10-03
Kiøbenhavn, den 3 October. J Mandags begyndte det 41 Kongelige Kiøbenhavnske Classelotteries 5te Classes Trækning, og udkom da følgende høie Gevinster, nemlig: No. 5381, 15 Rdlr. og Præmie 100 Rd. udi Hr. Jnsp. Collins Coll. her i Staden. No. 3881, 100 Rd. udi Hr. Riissings Coll. i Odense. No. 24219, 300 Rd. udi Hr. Freks Coll. i Porsgrund. No. 7950, 100 Rd. udi Hr. Lies Coll. i Christiania. No. 11417, 50 Rd. udi Hr. Paaskes Coll. i Bergen. No. 17401, 50 Rd. udi Hr. J. J. Ehstedts Coll. i Slesvig. No. 22159, 50 Rd. udi Hr. Regimentsqvarteermester Lunds Coll. her i Staden. No. 6924, 100 Rd. udi Hr. Jversens Coll. i Kiel. No. 24240, 300 Rd. udi Hr. Paulsons Coll. i Bragnæs. No. 5255, 300 Rd. udi Hr. Paaskes Coll. i Bergen. No. 20321, 50 Rd. udi Hr. Kierumgaards Coll. ibidem. No. 19641, 50 Rd. udi Hr. Sorterups Coll. her i Staden. No. 2906, 50 Rd. udi Hr. Jnsp. Collins Coll. ibidem. No. 29906, 500 Rd. udi Hr. Fuldmægtig Brøghs Coll. ibidem. No. 5223. 100 Rd. udi Hr. Paaskes Coll. i Bergen. (Continationen følger.)¬
Kiøbenhavns Postrytter, 1794-10-03
J Tallotteriets 529 Trækning i Wandsbeck, den 30te September, udkom følgende Nummere: Den Kongelige Hof= og Stats-Calender for Aaret 1794 kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 5 Mk.
Kiøbenhavns Postrytter, 1794-10-03
Confirmations=Bønnen, som efter Kongelig Befaling skal bruges ved Confirmations=Acten, er tilkiøbs at bekomme i det Kongelige Bogtr. kerie.
Kiøbenhavns Postrytter, 1794-10-03
Fra Pressen er udkommet: Forsøg til Femte Christians Historie, som en Jndledning til Fierde Friderichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1794-10-03
Den af sal. Hr. Biskop Hersleb skrevne ypperlige Bog: Livets Ord - i Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkjøbs at bekomme i det Kongelige Bogtrykkerie for 2 Mk. . Jesus som den ene igien fundne kostelige Perle, betragtet i en Prædiken paa Første Søndag efter Hellig 3 Kongers Dag 1739, i Slotskirken til Bærum, af Sal. Hr. Adam Ludvig Giese, er i det Danske oversat, og sælges i det Kongel. Bogtrykkerie for 6 s.
Kiøbenhavns Postrytter, 1794-10-03
AVERTISSEMENTS. Kielderen under Gaarden No. 199 i Frederichsberggaden, beqvem til Handel eller anden Brug, er enten strax eller til førstkommende Michaeli til Leye, hvorom handles med Viinhandler Glasing paa Hiørnet af Vandkonsten.
Kiøbenhavns Postrytter, 1794-10-06
gote
Kiøbenhavns Postrytter, 1794-10-06
Kiøbenhavns Aar No. allman, Huus, Post-Tidender. Pund, paa Mandagen, den 6 October. Heraf udgives ugentlig 2de Stykker, ved P. Høyfiner.
Kiøbenhavns Postrytter, 1794-10-06
Madrit, den 1 September. Den nyeste overordentlige Foranstaltning, som her er en Følge af Krigen, er det nu oprettede, 12000 Mand stærke, bevæbnede Borgerskab, hvilket Kongens Broder, Don Anton, commanderer som Oberst. Af alle Lønninger og Pensioner, som ikke ere under 9000 Realer aarlig, skal erlægges en Afgivt af 4 Procent, Militairstanden og de virkelig tienstgiørende Generaler undtagne. Alt Guld og Sølv skal leveres fra Kirkerne til Mynten. J Cadix giøres store Forsvarsanstalter. Man venter fra Peru en Flaade med 20 Millioner Piastre, som et klækkeligt Antal Linieskibe er gaaet imøde.
Kiøbenhavns Postrytter, 1794-10-06
Stockholm, den 23 September. Det man længe forudsaae, er nu tildeels skeet. Livet er skiænket baade Aminoff og Rudenskjold. Aminoff blev i Morges transporteret til Fæstningen Carlsteen ved Gothenburg paa Livstid; men har Haab om, at ogsaa denne Dom med Tiden vil blive formildet. Rudenskjold blev bragt til Ridderholmspladsen, og der af Bøddelen stillet til Skue paa et dertil opreist Skaft; men formedelst en hende paakommen Afmagt igien bortført og henbragt til Spindehuset, hvor hun til sin Dødsdag skal forblive Samtlige Conspirantes egentlige og endelige Dom blev først i Gaar Aftes fældet, og i Morges blev Ehrenstrøm, med sit lange røde 9 Maaneders gamle Skiæg, fort til Straf=Torvet, hvor han i en Time paraderede i Hals jærnet derefter blev han transporteret til Fængselet Smedugarden, for den 1ste October at miste Haand og Hoved. Paa bemeldte Torv blev Armfelds Dom endnu eengang oplæst, og han med det samme erklæret for ære og fredløs, samt paa Galgen opslaaet følgende Skudsmaal: Gustav Moritz, sit Fædrenelands Forræder, fredløs over hele det svenske Rige og dertil hørende Lande". Kæmmereren Mineur og Kieldermester Forster ere paa en ubestemt Tid transporterte til Malmøe.
Kiøbenhavns Postrytter, 1794-10-06
Pohlsk Grændse, den 23 September. Reysende fra Warschau fortælle, at Egnene ved Bug og Narew nu ogsaa ere gandske ryddelige for preussiske Tropper, og at Jnsurgenterne staae stærkt forskandsede ved Neuhoff, paa venstre Side af Bugfloden, for at hindre Preusserne fra oftere at igientage deres Besøg. J Warschau selv blive de beskadigede Forskandsninger for den Koskiuskoske Leyr fuldkommen istandsatte, ligesom ogsaa baade Tropperne og Staden forsynes med alt det Fornødne. – Det høyeste Raad i Warschau har ladet trykke en Liste paa alle de Stores Navne, som have taget imod udenlandske Pensioner og Presenter, og Jnqvisitionen over de arresterte Magnater er igien begyndt.
Kiøbenhavns Postrytter, 1794-10-06
London, den 23 September. Lord Howes Flaade har været for Brest, og havde villet angribe de der for Anker liggende 25 franske Linieskibe, men var af uroeligt Veyr blevet hindret fra at udføre dette sit Forsæt. Uagtet Franskmændene ey have nogen Flaade i Søen, er det dog lykkedes 10 af deres Fregatter at borttage en spansk Fregat med 17 til Spanien bestemte og med Kornvarer ladte Skibe. J det ringeste fortælles det i Loyds-Listen som en afgjort Sag. Af den hiemventede Vestindiske Flaade er der nu alt i alt indløbet 100 Skibe i vore Havne, og da man af de endnu maglende 45 vil have seet 40 i Kanalen, saa trøster man sig med, at intet af disse Skibe er faldet i Franskmændenes Hænder. – Een af vore mangehaande Aviser fortæller, at Admiral Murray, da han paa den nordamericanske Kyst havde erobret den franske Convoy, var løbet indi Chesapeakbayen, hvor Americanerne nægtede ham Vand og Proviant, og hvor han siden, da han alligevel tog Vandet, skal have fundet det forgiftet. De erobrede franske Skibe vare fragtede for den franske Gesandt Fauchets Regning. – Den 23 August laae Admiral Murray med sin Escadre ved Halifax i Nye=Scotland. Den bestaaer af 3 Linieskibe og 13 Fregatter.
Kiøbenhavns Postrytter, 1794-10-06
Den store Jldsvaade i Bosion udbrød egentligen den 30te Julii. Alle Reeberbanerne, hvoriblandt 6 paa 600 Fods Længde, en stor Mængde Tougverk, 1000 Tønder Beeg, megen Hamp, og i alt 50 Huuse, blev et Rov for Luen. Den 9de August havde man i Boston allerede subscriberet 160000 Dollars til de Brandlidte.
Kiøbenhavns Postrytter, 1794-10-06
J Port an Prince henrive smitsomme Sygdomme dagligen saa mange Mennesker, at ingen fra Jamaien længer vil reyse derhen. Syv Hundrede brave engelske Soldater og 24 Officerer have der fundet deres Død, og det, som man befrygter, af forgiftet Vand. Man har siden med Militaire besat den Kilde, hvorfra Vandet igiennem dertil anbragte Rør ledes til Port an Prince. Til Margate er der fra Vliessingen ankommet to engelske Regimenter, for at gaae til Vestindien.